अजमेर में पुलिस ने स्कूली बच्चों पर लाठियां बरसाईं  
अजमेर के दयानंद बाल निकेतन स्कूल में सुबह पहुंचे बच्चों पर पुलिस ने लाठी बरसाई और थप्पड़ मारे।
अजमेर के दयानंद बाल निकेतन स्कूल में सुबह पहुंचे बच्चों पर पुलिस ने लाठी बरसाई और थप्पड़ मारे। तनख्वाह बढ़ाने की मांग को लेकर इस स्कूल के शिक्षक पिछले आठ दिनों से धरने पर बैठे हैं। ऐसे में पिछले एक हफ्ते से स्कूल बंद है। जब सोमवार को बच्चे स्कूल खुलने की उम्मीद लिए पहुंचे तब भी स्कूल पर ताला लगा हुआ था। बच्चों ने स्कूल खोलने की मांग की।   इस मौके पर मौजूद पुलिस ने बच्चों को भी नहीं बख्शा है। बच्चों का आरोप है कि पुलिस ने उनके साथ धक्का-मुक्की की, लाठियां मारी और सरेआम कुछ बच्चों को तमाचा भी रसीद कर दिया। घटना के बाद गुस्साए बच्चों ने स्कूल के सामने का रास्ता रोक दिया।